સુણસર (તા. ચાણસ્મા)

સુણસર ભારત દેશના પશ્ચિમ ભાગમાં આવેલા  ગુજરાત રાજ્યના ઉત્તર ભાગમાં આવેલા   પાટણ જિલ્લામાં આવેલા  ચાણસ્મા તાલુકામાં આવેલું એક  ગામ છે. સુણસર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ,  દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

 ધાર્મિક સ્થળો 
ગામમાં શક્તિ માતા, શંકર ભગવાન, હનુમાનજી, સિગોતર માતાના મંદિરો તેમજ તોગાપીર ની દરગાહ આવેલી છે. ગામની બહાર પુષ્પાવતી નદીના કાંઠે શ્રી મેલડી માતાજી, શ્રી હડકમાઈ માતાજી તેમજ વણઝારી મા નું મંદિર આવેલું છે.

શ્રેણી:ચાણસ્મા તાલુકો